P6_TA(2005)0192

Πρωτόκολλο στη συμφωνία αλιείας ΕΚ/Ακτής του Ελεφαντοστού ( 1 Ιουλίου 2004 - 30 Ιουνίου 2007) *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη πρωτοκόλλου το οποίο καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2004 έως τις 30 Ιουνίου 2007 (COM(2004)0619 — C6-0138/2004 — 2004/0211(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση κανονισμού του Συμβουλίου (COM(2004)0619) [1],

- έχοντας υπόψη τα άρθρα 37 και 300, παράγραφος 2, της Συνθήκης ΕΚ,

- έχοντας υπόψη το άρθρο 300, παράγραφος 3, πρώτο εδάφιο , της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0138/2004),

- έχοντας υπόψη το άρθρο 51 και το άρθρο 83, παράγραφος 7, του Κανονισμού του,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης (A6-0114/2005),

1. εγκρίνει την πρόταση κανονισμού του Συμβουλίου όπως τροποποιήθηκε και εγκρίνει τη σύναψη του πρωτοκόλλου·

2. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή, καθώς και στις κυβερνήσεις και τα κοινοβούλια των κρατών μελών και της Δημοκρατίας της Ακτής του Ελεφαντοστού.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 3α (νέα)

| (3α) είναι σημαντικό να βελτιωθούν οι πληροφορίες που παρέχονται στο Ευρωπαϊκό Κοινοβούλιο· προς τούτο, η Επιτροπή θα πρέπει να συντάξει ετήσια έκθεση για την εφαρμογή της συμφωνίας. |

Τροπολογία 2

Αιτιολογική σκέψη 4α (νέα)

| (4α) Η προστασία των συμφερόντων της ΕΕ όσον αφορά την αλιεία πρέπει να συντονίζεται με την αειφόρο διαχείριση των αλιευτικών πόρων από οικονομική, κοινωνική και περιβαλλοντική άποψη και με την αειφόρο ανάπτυξη των παράκτιων πληθυσμών που ζουν από την αλιεία. |

Τροπολογία 3

Αιτιολογική σκέψη 4β (νέα)

| (4β) Η Επιτροπή πρέπει να συνεχίσει τις μελέτες αποτίμησης του αντικτύπου σχετικά με τον αειφόρο χαρακτήρα της συμφωνίας της Ακτής του Ελεφαντοστού. |

Τροπολογία 4

Αιτιολογική σκέψη 4γ (νέα)

| (4γ) Πρέπει να ληφθούν μέτρα για την ενθάρρυνση της συμμετοχής των οργανώσεων των τοπικών κοινοτήτων που βασίζονται σε παραδοσιακές μορφές συνεταιρισμού καθώς και να δοθεί η δέουσα προσοχή στον ρόλο που διαδραματίζουν οι γυναίκες στην μεταποίηση και εμπορία των αλιευτικών προϊόντων. |

Τροπολογία 5

Αιτιολογική σκέψη 4δ (νέα)

| (4δ) Πρέπει να διενεργηθεί αποτίμηση της εφαρμογής της συμφωνίας μετά το πρώτο έτος. |

Τροπολογία 6

Αιτιολογική σκέψη 4ε (νέα)

| (4ε) Πρέπει να διατεθούν οι αναγκαίοι πόροι για να εξασφαλισθεί ότι μπορούν να τηρηθούν οι όροι της παρούσας συμφωνίας. |

Τροπολογία 7

Άρθρο 3α (νέο)

| Άρθρο 3α Κατά τη διάρκεια του τελευταίου έτους ισχύος του πρωτοκόλλου και πριν από την σύναψη άλλης συμφωνίας για την ανανέωσή του, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση για την εφαρμογή της συμφωνίας και τους όρους υπό τους οποίους εφαρμόστηκε. |

Τροπολογία 8

Άρθρο 3β (νέο)

| Άρθρο 3β Με βάση την κατά το άρθρο 3α έκθεση και κατόπιν διαβουλεύσεων με το Ευρωπαϊκό Κοινοβούλιο, το Συμβούλιο αναθέτει στην Επιτροπή, εφόσον απαιτείται, εντολή διαπραγμάτευσης για την έγκριση νέου πρωτοκόλλου. |

Τροπολογία 9

Άρθρο 3γ (νέο)

| Άρθρο 3γ Η Επιτροπή διαβιβάζει ετησίως στο Ευρωπαϊκό Κοινοβούλιο και στο Συμβούλιο την έκθεση για τις καθοριζόμενες δράσεις που θα υποβάλλουν οι αρχές της Ακτής του Ελεφαντοστού κατά το άρθρο 4, παράγραφος 2, του πρωτοκόλλου. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------